
Edition
 ⟨1⟩ siddhaM
1. Puṣpitāgrā
sa jayati jagatāṁ patiḥ pinākī
smita-rava-gītiṣu yasya danta-kāntiḥ|
dyutir iva taḍitāṁ niśi sphurantī
tirayati ca sphuṭayaty adaś ca viśvaM||
2. Śikhariṇī
svayambhūr bhūtānāṁ sthiti-laya-[samu]⟨2⟩tpatti-vidhiṣu
prayukto yenājñāṁ vahati bhuvanānāṁ vidhr̥taye|
pitr̥tvaṁ cānīto jagati garimāṇaṁ gamayatā
sa śambhur bhūyā¿n?si pratidiśatu bhadrāṇi bhava[tāM]||
3. Mālinī
phaṇa-maṇi-guru-bhā(r)[ākk]r[ā]⟨3⟩nti-dūrāvanamraṁ
sthagayati rucam indor mmaṇḍalaṁ yasya mūrdhnāM
sa śirasi vinibadhnan randhriṇīm asthi-mālāṁ
sr̥jatu bhava-sr̥jo vaḥ kleśa-bhaṅgaṁ bhujaṅgaḥ||
4. Upajāti
ṣaṣṭyā saha(s)raiḥ sagarātmajānāṁ
khāta[ḥ] ⟨4⟩ kha-tulyāṁ rucam ādadhānaḥ|
Asyodapānādhipateś cirāya
yaśā¿n?si pāyāt payasāṁ vidhātā||
5. Mālinī
Atha jayati janendraḥ śrī-yaśodharmma-nāmā
pramada-vanam ivāntaḥ śattru-sainyaṁ vigāhya
vraṇa⟨5⟩-kisalaya-bhaṅgair yyo ⟨’⟩ṅga-bhūṣāṁ vidhatte
taruṇa-taru-latāvad (v)īra-kīrttīr vvin¿a?⟨ā⟩mya||
6. Vasantatilakā
ājau jitī vijayate jagatīm punaś ca
śrī-viṣṇuvarddhana-narādhipatiḥ sa Eva|
prakhyāta Aulikara-lāñchana Ātma⟨6⟩va¿ṅ?śo
yenoditodita-padaṁ gamito garīyaḥ||
7. Vasantatilakā
prāco nr̥pān subr̥hataś ca bahūn udīcaḥ
sāmnā yudhā ca vaśa-gān pravidhāya yena|
nāmāparaṁ jagati kāntam ado durāpaṁ
rājādhirāja-parame⟨7⟩śvara Ity udūḍhaM||
8. Sragdharā
snigdha-śyāmāmbudābhaiḥ sthagita-dinakr̥to yajvanām ājya-dhūmair
ambho meghyaṁ maghonāvadhiṣu vidadhatā gāḍha-sampanna-sasyāḥ|
saṁharṣād vāṇinīnāṁ kara-rabhasa-hr̥to⟨8⟩dyāna-cūtāṅkurāgrā
rājanvanto ramante bhuja-vijita-bhuvā bhūrayo yena deśāḥ||
9. Śārdūlavikrīḍita
yasyotketubhir unmada-dvipa-kara-vyāviddha-lodhra-drumair
uddhūtena vanādhvani dhvani-nadad-vindhyādri-randhrair bbalaiḥ
bāle⟨9⟩ya-cchavi-dhūsareṇa rajasā mandā¿ṅ?śu saṁlakṣyate
paryyāvr̥tta-śikhaṇḍi-candraka Iva dhyāmaṁ raver mmaṇḍalaM||
10. Indravajrā
tasya prabhor vva¿ṅ?śa-kr̥tāṁ nr̥pāṇāṁ
pādāśrayād viśruta-puṇya-kīrttiḥ|
bhr̥tyaḥ sva-naibhr̥tya-jitā⟨10⟩ri-ṣaṭka
Āsīd vasīyān kila ṣaṣṭhidattaḥ||
11. Mālinī
himavata Iva gāṅgas tuṅga-namraḥ pravāhaḥ
śaśabhr̥ta Iva revā-vāri-rāśiḥ prathīyāN
param abhigamanīyaḥ śuddhimān anvavāyo
yata Udita-gari⟨11⟩mṇas tāyate naigamānāM||
12. Upajāti
tasyānukūlaḥ kulajāt kalattrāt
sutaḥ prasūto yaśasāṁ prasūtiḥ|
harer ivā¿ṅ?śaṁ vaśinaṁ varārhaṁ
varāhadāsaṁ yam udāharanti||
13. Mālinī
sukr̥ti-viṣayi-tuṅgaṁ rūḍha-mūlaṁ ⟨12⟩ dharāyāṁ
sthitim apagata-bhaṅgāṁ stheyasīm ādadhānaM
guru śikharam ivādres tat-kulaṁ svātma-bhūtyā
ravir iva ravikīrttiḥ suprakāśaṁ vyadhatta||
14. Anuṣṭubh
bibhratā śubhram abhra¿ṅ?śi
smārttaṁ vartmocitaṁ satāM
na visaṁ{(v)}vā⟨13⟩ditā yena
kalāv api kulīnatā||
15. Anuṣṭubh
dhuta-dhī-dīdhiti-dhvāntān
havirbhuja IvādhvarāN
bhānuguptā tataḥ sādhvī
tanayāṁs trīn ajījanaT||
16. Anuṣṭubh
bhagavad-doṣa Ity āsīt
prathamaḥ kāryya-vartmasu|
Āla⟨14⟩mbanaṁ bāndhavānām
andhakānām ivoddhavaḥ||
17. Mālinī
bahu-naya-vidhi-vedhā gahvare ⟨’⟩py artha-mārgge
vidura Iva vidūraṁ prekṣayā prekṣamāṇaḥ|
vacana-racana-bandhe saṁskr̥ta-prākr̥te yaḥ
kavibhir udi⟨15⟩ta-rāgaṁ gīyate gīr-abhijñaḥ||
18. Mālinī
praṇidhi-dr̥g-anugantrā yasya bauddhena cākṣṇā
na niśi tanu davīyo vāsty adr̥ṣṭaṁ dharittryāM
padam udayi dadhāno ⟨’⟩nantaraṁ tasya cābhūt
sa bhayam abhayadatto nā(ma)⟨16⟩(v)i[ghna?](n?) p(r)ajānāM||
19. Sragdharā
vindhyasyāvandhya-karmmā śikhara-taṭa-patat-(p)āṇḍu-revāmbu-rāśer
ggolāṅgūlaiḥ sahelaṁ pluti-namita-taroḥ pāriyāttrasya cādreḥ|
Ā sindhor antarālaṁ nija-śuci-sacivāddhyā⸴⟨17⟩sit[ā](n)[e]ka-deśaṁ
rājasthānīya-vr̥t⟨t⟩yā suragurur iva yo varṇṇināṁ bhūtaye ⟨’⟩pāT||
20. Mālinī
vihita-sakala-(v)arṇṇāsaṅkaraṁ śānta-ḍimbaṁ
kr̥ta Iva kr̥tam etad yena rājyaṁ nirādhi|
sa dhuram ayam idānīṁ ⟨18⟩ doṣakumbhasya sūnur
guru vahati tad-ūḍhāṁ dharmmato dharmmadoṣaḥ||
21. Mālinī
sva-sukham anabhivā¿c?⟨ñ⟩chan durggame ⟨’⟩ddhvany asaṅgāṁ
dhuram atiguru-bhārāṁ yo dadhad bhartur arthe|
vahati nr̥pati-veṣaṁ kevalaṁ lakṣma-māttraṁ
⟨19⟩ valinam iva vilambaṁ kambalaṁ bāhuleyaḥ||
22. Mālinī
upahita-hita-rakṣā-maṇḍano jāti-ratnair
bhuja Iva pr̥thulāṁsas tasya dakṣaḥ kanīyāN
mahad idam udapānaṁ khānayām āsa bibhra⟨20⟩c
(ch)r(u)ti-hr̥daya-nitāntānandi nirddoṣa-nāma||
23. Śikhariṇī
sukhāśreya-cchāyaṁ pariṇati-hita-svādu-phala-daṁ
gajendreṇārugṇaṁ drumam iva kr̥tāntena balinā|
pitr̥vyaṁ proddiśya priyam abhayadattaṁ pr̥⟨21⟩thu-dhiyā
prathīyas tenedaṁ kuśalam iha karmmoparacitaM||
24. Āryā
pañcasu śateṣu śaradāṁ yāteṣv ekānna-navati-sahiteṣu|
mālava-gaṇa-sthiti-vaśāt kāla-jñānāya likhiteṣu||
25. Mandākrāntā
ya⟨22⟩smin kāle kala-mr̥du-girāṁ kokilānāṁ pralāpā
bhindantīva smara-śara-nibhāḥ proṣitānāṁ manāṁsi|
bhr̥ṅgālīnāṁ dhvanir anu-vanaṁ (t)āra-mandraś ca yasminn
ādhūta-jyaṁ dhanur iva nadac chrūyate puṣpa⟨23⟩-ketoḥ||
26. Mālinī
priyatama-kupitānāṁ r(ā)maya(n) baddha-rāgaṁ
kisalayam iva mugdhaṁ mānasaṁ māninīnāM
Upanayati nabhasvān māna-bhaṅgāya yasmin
kusuma-samaya-māse tattra nirmmāpito ⟨’⟩yaM||
27. Sragdharā
⟨24⟩ yāvat tuṅgair udanvān kiraṇa-samuday(ā)saṅga-kāntaṁ taraṅgair
āliṅgann indu-bimbaṁ gurubhir iva bhujaiḥ saṁvidhatte suhr̥ttā(M)
bibhrat saudhānta-lekhā-valaya-parigatiṁ muṇḍa-mālām ivāyaṁ
sat-kūpas tāvad ā⟨25⟩stām amr̥ta-sama-rasa-svaccha-viṣyanditāmbuḥ||
28. Śālinī
dhīmā¿ṁ?⟨n⟩ dakṣo dakṣiṇaḥ satya-sandho
hrīmā¿ṁ?⟨ñ⟩ cchūro vr̥ddha-sevī kr̥tajñaḥ(|)
baddhotsāhaḥ svāmi-kāryeṣv akhedī
nirddoṣo ⟨’⟩yaṁ pātu dharmmaṁ cirāya
Utkīrṇṇā govi(nde)na||

